Heinrich Hüsgen

Heinrich Hüsgen oder ook op Platt Hennerk/Hennok Hüsgen woor dä ersse Baas van dä Plattdütsche Gemeinschopp vanne Reumberger Pohlbörger "Holl Pohl" on en plattdütschen Schriewer.

 Wirken 

Hüsgen woor dodörch bekannt, dat hä dä olle en Borbeck on drömmerömm gesprockene plattdütsche Mondaat, dat Borbecksch, pleegen dee: 1940 hätt hä met sinne Frönne Gerd Dauk, Fritz Kölle on Wilm Kalmund sowie Nobern dä Plattdütsche Gemeinschopp vanne Reumberger Pohlbörger "Holl Pohl" gegrönnet. Tüschen 1940 on 1952 word hä ook dä ersse Baas van düsse Gemeinschopp . 

Taudem schriewen hä Gedichte op Platt. En Deel van Hüsgen sine Werke word öwer dä Borbecker Nachrichten (ne Tiedong) onner dä Lüe gebrach.Berthold Proschaska (2009): Reuenberger Pohlbörger 1950. In: Borbecker Beiträge 25 (2), S. 64–66.Andreas Koerner (2021): Holl Pohl am Reuenberg. Essen. In: Borbecker Beiträge 37 (2), S. 56 60.August Roth: Reuenberg’s Volksseele singt! (Vereinschronik). Essen: Selbstverlag.

 Beispirl 
Aß ick dat Plattdütsch lären deeg! 
Aß ick tehus son Poß noch woe
Hat ick all gau begrepen,
Op ounsen Kotten doen sö all
So Reumbergsch Plattdütsch sprecken.
Großvader soot met siene Piep
Hä waß all semzig Joe,
Ok mook ut lauter Tiedvödrief
Mie dat Plattdütsch sprecken klor.
Hä gaff sick, van allen, so nett ant Kallen,
On nohm mie op dä Schlippe gau,
Dann leit hä platte Wöetkes fallen
Ick spreck et no, on lüstern ömmer tau.
Bloß wank dann hat so wat vöbrocken
Dann köen hä dütsch mett mie,
Dä Zimsklock häf ick dann getrocken
Hä sagg dann: dät völär ick die.-
Großmoder kom mät'n Schöttelplagen: 
un wischen mie dä Trönkes aff,
Dat Rären kunn sö nech vödragen
On gau har sö mie 'n Klümken gegaff.
Dät woren rech nette Jugendtieten
Nö so fiftig Joe,
Aß ick dat plattdütsch küeren läen begriepen
Aß ick son kleenen Poß noch woe.

 Schriewer van dat Borbecksch 
Newen Hennerk Hüsgen send vö allem 
 Hermann Hagedorn (1884-1951), 
 Willi Schlüter (1899-1988), 
 dä Bröörs Wilm (1891-1955), Jupp on vö allem Hermann Witte (1889-), 
 Elisabeth Holte (1882-1958), 
 Johannes Pesch (1886-1954),
 Wilhelm Kuhlmann on 
 August Roth 
bekannt. 

 Fautnoten 

Kategorie:Mann
Kategorie:Schriever
Kategorie:Plattdüütsch
Kategorie:Artikel op Borbecksch Platt
Kategorie:Börger von Düütschland